NACRT ODLUKE

Na temelju članka 8. i 35. Zakona o lokalnoj i područnoj (regionalnoj) samoupravi ("Narodne novine", br. 33/01., 60/01., 129/05., 109/07., 125/08., 36/2009., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20) i članka 24.  Statuta Općine Malinska - Dubašnica ("Službene novine Primorsko-goranske županije“ broj 7/21, 39/24), Općinsko vijeće Općine Malinska-Dubašnica na sjednici održanoj dana  , donosi

IZMJENE I DOPUNE STATUTA
OPĆINE MALINSKA - DUBAŠNICA

Članak 1.
U Statutu Općine Malinska-Dubašnica ("Službene novine Primorsko-goranske županije“ broj 7/21, 39/24) iza članka 53. dodaje se članak 53. a. koji glasi: „Mjesni odbori na području Općine Malinska-Dubašnica jesu:
1. Mjesni odbor SVETI VID-MIHOLJICE koji obuhvaća područje naselja Sveti Vid-Miholjice, Maršići i Sršići, sa sjedištem u prostorijama Društvenog doma »Mate Justinić« u Svetom Vidu-Miholjice,
2. Mjesni odbor POGANKA - SVETI ANTON koji obuhvaća područje naselja Barušići, Kremenići, Ljutići, Milovčići, Oštrobradić, Sabljići, Strilčići, Sveti Anton, Sveti Ivan i Žgombići, sa sjedištem u prostorijama Društvenog doma u Milovčićima,
3. Mjesni odbor PORAT - VANTAČIĆI koji obuhvaća područja naselja Porat i Vantačići, sa sjedištem u prostorijama Općine Malinska - Dubašnica u Malinskoj, Lina Bolmarčića 22,
4. Mjesni odbor MILČETIĆI - TURČIĆI - ZIDARIĆI koji obuhvaća područja naselja Milčetići, Turčići i Zidarići sa sjedištem u prostorijama Općine Malinska - Dubašnica u Malinskoj, Lina Bolmarčića 22 i
5. Mjesni odbor MALINSKA - BOGOVIĆI koji obuhvaća područja naselja Bogovići, Malinska i Radići sa sjedištem u prostorijama Općine Malinska - Dubašnica u Malinskoj, Lina Bolmarčića 22.“

Članak 2.
Članak 55. stavak 5. mijenja se i glasi: 
[bookmark: _Hlk236377017]„Mandat članova Vijeća mjesnog odbora počinje danom konstituiranja Vijeća mjesnog odbora i traje 4 godine.“



Članak 3.
[bookmark: _Hlk236377091]U članku 82. stavak 1. riječi „skraćenom upravnom postupku“ zamjenjuju se riječima: „neposrednom postupku“
u stavku 2. riječi: „Skraćeni upravni postupak“ zamjenjuju se riječima: „Neposredno rješavanje“.

Članak 4.
[bookmark: _Hlk236380980]Članak 83. stavak 1. mijenja se i glasi: „Nadzor zakonitosti općih akata koje u samoupravnom djelokrugu donosi Općinsko vijeće obavljaju nadležna tijela državne uprave, svako u svojem djelokrugu, sukladno posebnom zakonu.“
Članak 5.
Izmjene i dopune Statuta stupaju na snagu osmog dana po objavi u „Službenim novinama Primorsko-goranske županije“

